  Виталий Пронин Шаерамы удмурт кылъя курсъёс усьтӥськозы 15 интыын. Вавож ёросын парта сьӧры пуксьыны 60-лэсь трос адями дасяське.Удмурт кылэз дышетонъя курсъёс ёросын нырысьсэ радъясько. Отчы гожтӥськизы пӧртэм удысъёсын ужась адямиос. «Удмурт Кенеш» огазеяськонлэн Вавож ёросысь ёзэныз кивалтӥсь Геннадий Шубин верамъя, Гурезь-Пудга, Ӟамбай но Выль Бия гуртъёсын улӥсьёс котькыӵе ужрадъёсы мыло-кыдо пырисько. Кивалтон удысын ужасьёс но удмуртлыкез ӝутыны юртто, пӧртэм юанэн-куронэн вазиськыку, кизэс мычыны дась луо. Ёросын 10 муниципал кылдытэт, со пӧлысь кыкеныз гинэ ӟучъёс кивалто.- Удмуртлыкез ӝутон - секыт уж, со мылкыд карисьёс вылын возиське, - шуэ Геннадий Шубин. - Юрттӥсьёсме арлы одӥг пол ке но дунъяны тыршисько, шаерысьтымы тодмо интыосы поттаса. Озьы вуылӥмы ни Алнашысь музейёсы, Глазов ёросысь Иднакаре, Киров улосысь Малмыже.Матысь дыре Выль Бия гуртын ортчоз «удмурт нылкышно кенешлэн» конференциез. Отчы люкаськозы ёросысь вань муниципал кылдытэтъёсысь удмуртлыкез ӝутӥсьёс.Валентина Емельянова Теги: анайкыл дышетон Удмуртиезазинтон  